REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/111-20

22. oktobar 2020. godine

B e o g r a d

ZAPISNIK

SA PRVE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 22.OKTOBRA 2020. GODINE

 Sednica je počela u 18,00 časova.

 Sednici je, saglasno članu 25. stav 2. Poslovnika Narodne skupštine, predsedavao Veroljub Matić, najstariji član Odbora.

 Sednici su prisustvovali članovi Odbora: Aleksandar Martinović, Adam Šukalo, Veroljub Matić, Dragana Barišić, Branimir Spasić, Darko Laketić, Ivana Nikolić, Miroslav Kondić, Nebojša Bakarec, Sandra Božić, Uglješa Marković, Mira Petrović i Branimir Jovanović.

 Sednici su prisustvovali i zamenici članova Odbora: Viktor Jevtović zamenik Dragane Barišić, Dijana Radović zamenik Đorđa Milićevića, Željko Tomić zamenik Marine Raguš.

 Sednici nisu prisustvovali članovi Odbora: Luka Kebara, Đorđe Milićević, Marina Raguš i Šaip Kamberi.

 Predsedavajući je konstatovao da su, saglasno Poslovniku Narodne skupštine, ispunjeni uslovi za rad i odlučivanje, a zatim je prešao na rad prema unapred određenom dnevnom redu:

D n e v n i r e d

1. Izbor predsednika Odbora;
2. Izbor zamenika predsednika Odbora.

 **Prva tačka dnevnog reda**: Izbor predsednika Odbora

 Predsedavajući je predložio da se za predsednika Odbora izabere dr Aleksandar Martinović, posebno imajući u vidu činjenicu da je na efikasan i kvalitetan način predsedavao Odborom i u prethodnom sazivu Narodne skupštine.

 Diskusije nije bilo.

 Na predlog predsedavajućeg, Odbor je jednoglasno odlučio da izabere dr Aleksandra Martinovića za predsednika Odbora.

 **Druga tačka dnevnog reda**: Izbor zamenika predsednika Odbora

 Dr Aleksandar Martinović, predsednik Odbora, je preuzeo predsedavanje sednicom i predložio da se za zamenika predsednika Odbora izabere Đorđe Milićević.

 Diskusije nije bilo.

 Na predlog predsednika, Odbor je jednoglasno odlučio da izabere Đorđa Milićevića za zamenika predsednika Odbora.

\*\*\*

 Sednica je završena u 18,10 časova.

 SEKRETAR PREDSEDNIK

Svetlana Dedić dr Aleksandar Martinović